**Тақырыбы: «Мектеп жасына дейінгі балалардың тілдік дағдыларын дамытуда үштілдік құзыреттілікті қолдану жолдары»**

**Мақсаты:**

1. Мектеп жасына дейінгі балаларды үш тілде сөйлеуге үйрету әдістерімен таныстыру және практикада қолдану.

2. Оқу үрдістерінде ойын түрінде балалардың жас және психологиялық ерекшеліктеріне сәйкес түрлендіріп, жаңаша түрде өткізу.

3. Оқу қызметінде полилингвалдық компонентін ойын арқылы оқыту технологиясында қолдану.

«Билингвизм» «bi» латынша «екі» дегенді білдіреді, «Linqua» — тіл, яғни билингвизм – қостілділік. Екі тілден жоғары көптілділік – «полилингвизм» деп аталады. Қазақстан мемлекеті үш тілде оқыту жүзеге асыруда.Сондықтан біз оқу қызметінде үштілділікті қолдансақ – полилингвалдық компонент деп жазамыз.

Үштілділікті дамыту қазіргі қоғамдағы ең өзекті мәселелердің бірі болып келеді. Үш тілді дамытудың соңғы нәтижесі, ол – ең кереметтің, күштінің және қиынның көрінісі, адам өз тілі мен өзге тілді байланыстырып сөйлеу үштілділіктің жемісі болып саналады. Балабақшада балаға білім берудің жетістігі ретінде ең маңызды және ең алғашқы жағдай ол – баланың байланыстырып сөйлеу тілін дамыту. Бала байланыстырып үш тілде сөйлеуді жақсы меңгерсе ғана кез келген сұраққа толық, мәнді жауап бере алады. Балалардың әңгімесіне салғырт қарау, олармен тілдескенде айналасындағы адамдардың дұрыс сөйлемеуі мектепке дейінгі жастағы балалардың жалпы психикасы мен тілінің дамуына кері әсерін тигізеді. Ал тілдерді, тіл мәдениетін игеру – баланың сәби шағынан іске аса бастайтын, біртіндеп жетілетін процесс. Олай болса, баланың үш тілін дамыту жұмысы жанұядан, балабақшадан бастап жүйелі түрде жеткізілуі тиіс.

Осыған орай біз балабақшамызда, облыстық тілдер орталығының тапсырмасымен «Қазақстанның болашағы-қазақ тілінде» атты іс-шара өткіздік.

**Мектеп жасына дейінгі балалардың үштілділігін дамытуда қолданылатын әдіс – тәсілдер:**

Түсіндіру әдісі - жаңа сөз, сөз тіркесі, сөйлемдерді түсіндіруде қолданады. Ұйымдастырылған оқу қызметі сайын үйретілетін жаңа сөздер бойынша, яғни сөздік жұмысында іске асады.

Көрнекілік әдісі - ұйымдастырылған оқу қызметі сайын жүргізілетін әдіс. Балаларға түрлі суреттер мен заттарды, ойыншықтарды көрсету арқылы сөздерді үйретуге болады. Көрнекілік тақырыпқа сай, көзге тартымды болуы керек.

Сахналау арқылы балаларды рөлге бөліп беру, әр кейіпкердің дауыстарын келтіріп айтуға машықтандыру қажет. Шығармаларды оқыған кезде қызметтерге байланысты жаңа сөздердің мән-мағынасын түсіндіріп отырған жөн.

Баланы үш тілде сөйлеуге үйрету, тілін дамыту, ой - өрісін кеңейту жұмысында бір топтағы әр баланың сөйлеу дәрежесін байқап, анықтау керек. Сонда ғана оқыту - үйрету ісінде неге көңіл бөлуге болатыны айқындалады. Баланың сөздігі балаларды жекелей бақылау негізінде, нақтылы, көрнекі материалдарға сүйене жүргізіледі.

1. Әңгімелеу, әңгіме құрастыру (өзі көріп білген жайттар туралы, сурет мазмұнын, оқылған шығарманың мазмұнын әңгімелету).

2. Сөзді түсініп айту дәрежесін байқау. Ол үшін балаға таныс және таныс емес заттарды көрсетіп сұрау, әңгімелесу.

**Мектеп жасына дейінгі балаларға тілді үйретуге арналған тиімді технологиялардың түрлері:**

1. Мнемотехнология - мектепке дейінгі балалармен мнемотехнологияны пайдалана отырып, балалардың тілін ұстартып, сөйлеу әрекетін дамыту;

Мнемотехниканы тілді үйренуге қолданғанда неге қол жеткізуге болады: Балалардың ертегіні ретімен әңгімелеп беруіне деген қызығушылығы артады. Қоршаған орта жайлы таным - білімі артады. Сөздік қорының белсенділігі артады. Балалардың ұялшақтығы жойылады, өзін - өзі ұстауы қалыптасады.

1. Театрлық оқу қызметі - мектеп жасына дейінгі баланы театрлық іс-әрекет арқылы сөздік қорларын байытып, жақсыдан үйреніп, жаманнан жиренуге тәрбиелеу. Театр іс-әрекеті арқылы балалардың тілдерін дамыту.

Балабақшада әрине бірінші ана тілін білуге, сүюге, құрметтеуге тәрбиелейді. Барлық педагогтар заманға сай оқытуға талпынып, оқу қызметтерін жаңаша ұйымдастырып, шығармашылық ізденіспен өткізуде.

Оқу үрдістерінде ойын түрлерін балалардың жас және психологиялық ерекшеліктеріне сәйкес түрлендіріп, жаңаша түрде өтеді. Бала тек ойын ойнап қана қоймай, осы ойын арқылы білім алып, жан – жақты тұлға дамиды. Баланы ерте жастан оқыту оның тілді тез, әрі сапалы меңгеруіне мүмкіндік туғызып қана қоймай, үш тілді меңгеру қорқынышынан арылтады.

Бүгінгі бүлдіршіндер жақсы білім алып, көп тілді меңгерсе, болашақта Қазақстанның өркениетті ел болып дамуына өз үлестерін қосары сөзсіз.

Оқу үрдістерінде ойын түрінде балалардың жас және психологиялық ерекшеліктеріне сәйкес түрлендіріп, жаңаша түрде оқу қызметтері ұйымдастырылады. Тілдің үштұғырлығын дамыту бойынша ұйымдастырылған оқу қызметтері 3-4 жастағы балаларға – 7-15 минут,ал 4-5 жастағы балаларға - ұзақтығы 15-20 минуттан, ересек жас топтарында 25-30 минуттан жүргізіледі.

Тілдің үштұғырлығын дамыту бойынша ұйымдастырылған оқу қызметтері барысында алынған білім барлық режимдік кезеңдердің үдерісінде күнделікті: сәлемдесу, тамақ ішу, кешкі қоштасу, ойындар мен серуендер барысында бекітіледі. Әдістемелік құралдың педагогикалық пайдалылығы – мектеп жасына дейінгі балаларға тілдердің үштұғырлығын үйрету көптілді тұлғаның негізін қалыптастырудағы алдын-ала маңызды кезеңдерінің бірі ретінде қарастырылуында болып табылады.

Тілдердің үштұғырлығы әдістемелік құралының мазмұны негізінде балалардың үйреніп жатқан тілдерінде сөздердің, дыбыстардың, сөйлемдердің дұрыс айтылуы қалыптасады, сөздік қоры жинақталады, ана тіліндегі және басқа тілдегі сөзді түсіну мен қабылдау және жеңіл диалог құруға қатысу біліктері қалыптасады.

Тілдік дағдыларды дамытудың негізгі мазмұны мектепке дейінгі ұйымдарда тәрбиелеу мен оқыту әдістемелік құралының бес білім беру саласында анықталады.

Ұйымдастырылған оқу қызметтері бойынша қойылатын негізгі талаптар: жалпы уақыттың 5–10 минуты үш тілде жүргізілетін жалпы дамытушы лексикалық түрлерге (сергіту кезеңдері, санамақтар, дидактикалық ойындар, тілдік және фонетикалық дайындықтарға, тақпақтар мен ұйқастырмаларға) бөлінеді. Балаларға тілдің үштұғырлығын үйрету әдістерін таңдау барысында қай жастағы балаларға арнап әзірленгендігін ескеру қажет.Ойын әдістемесі балаларды да, педагогтерді де қызықтырады. Ол қарапайымдылығымен тиімді.

Тіл мәдениетін игеру – баланың сәби шағынан іске аса бастайтын, біртіндеп жетілетін үрдіс. Баланың тілін дамыту жұмысы отбасынан, балабақшадан бастап жүйелі түрде жүргізілуі тиіс. Балабақшадағы оқу қызметінде биллингвалдық және полилингвалдық компонеттерді қолданамыз.

***Баяндаманы қорыта келе айтқанда,*** мектепке дейінгі балаларға қай тілді болсын жақсылап үйретсе, тез үйреніп, меңгеріп кетеді. Кішкентай бүлдіршіндерге балабақша қабырғасынан бастап тіл үйренудің маңызы зор.

Осыған орай балабақшамызда өзіміздің ұлттық мерекелерімізбен бірге орыс халқының қыс мезгілін шығарып салуға арналған «Масленица» атты мерекелік ойын-сауық өткіздік.

Балабақшада әрине бірінші ана тілін білуге, сүюге, құрметтеуге тәрбиелейді. Барлық педагогтар заманға сай оқытуға талпынып, оқу қызметтерін жаңаша ұйымдастырып, шығармашылық ізденіспен өткізуде. Оқу үрдістерінде ойын түрлерін балалардың жас және психологиялық ерекшеліктеріне сәйкес түрлендіріп, жаңаша түрде өтеді.

Бүгінгі бүлдіршіндер жақсы білім алып, көп тілді меңгерсе, болашақта Қазақстанның өркениетті ел болып дамуына өз үлестерін қосары сөзсіз.